Lefkada

Lefkada eller Lefkas (gresk: Λευκάδα, gammelgresk: Λευκάς, Lefkás) er en gresk øy i Det joniske hav på vestkysten av Hellas og sør for Korfu. Den viktigste byen og setet for kommunen er Lefkada, altså samme navn som øya. Byen ligger på nordsiden av øya, rundt 20 minutter med bil fra den internasjonale flyplassen Aktion lufthavn. Øya er en del av prefekturet Lefkada.

 Historie 
Myten om dikteren Sapfos selvmord på Lefkada er knyttet til andre myter som er har forbundet øya til antikkens kjærlighetsgudinne Afrodite og til Homers helt Odyssevs i eposet Odysseen.

Den tyske arkeologen Wilhelm Dörpfeld, som gjorde utgravninger på ulike steder på Lefkada, fikk sine undersøkelser finansiert ved å foreslå at Homers Ithaka, og Odyssevs' palass var lokalisert vest for byen Nydri på sørkysten av Lefkada. Det har blitt antydet av lokale turistmyndigheter at flere avsnitt i Odysseen peker til Lefkada som en mulig modell for Homers Ithaka. Disse beskriver Ithaka som en øy det var mulig å komme til fots til, noe som var tilfelle for Lefkada da den er knyttet til fastlandet med en smal veifylling. I henhold til historikeren StrabonStrabon, X, 2 var kysten av Akarnania i oldtiden kalt for Leukas. Oldtidens kilder kaller Leukas for «en korintisk koloni», kanskje med en deltagelse fra Korfu.Graham, A. J. (1999): Colony and mother city in ancient Greece, ISBN 0719000599. Side 132 

I løpet av Peloponneskrigen hadde Leukas blitt medlem av Det peloponnesiske forbund som ble ledet av Sparta. Forbundet ble opprettet på 500-tallet f.Kr. og varte frem til 366 f.Kr.Bagnall, Nigel (2006): The Peloponnesian War: Athens, Sparta and the struggle for Greece, ISBN 0312342152. Side 17

Under den muslimske okkupasjonen kalte osmanene øya for Ayamavra, en gjengivelse av greske Αγία Μαύρα, øyas navn i middelalderen. Osmanene hersket over øya i tiden 1479–1502, 1504–1684 og 1715–1716. 

 Geografi 
Østkysten av øya har små feriesteder – Lygia, Nikiana og Perigiali – som alle ligger nord for Nidri, det største feriestedet på øya. Det er plassert i en lun og skjermet sted med utsyn over til Skorpios, tidligere eid av Aristoteles Onassis, foruten Meganissi og andre små øyer, og dessuten det greske fastlandet. Hovedvegen langs kysten fra Lefkada til Vasiliki går gjennom landsbyen i vest. Det går faste bilferger til Kefalonia, Ithaka og Meganissi.

20 km sør for Nidri ligger feriested Vasiliki, et sentrum for brettseiling. Det går ferger til Kefalonia og Ithaka fra Vasiliki. Sør for Vasiliki ligger Kapp Lefkada, hvor den greske kvinnelige poeten Sapfo i henhold til en ikke helt troverdig legende skal ha hoppet i døden fra en 30 km høy klippe.

Den kjente stranden ved Porto Katsiki er lokalisert på Lefkadas vestkyst. Øya var knyttet til fastlandet. Korinterne gravde en grøft på 600-tallet f.Kr. på dens landtange.Strabon, 10.452

 Klima 
Øya har et typisk middelhavsklima: varm om somrene og kjølig om vintrene, særlig i fjellene.

 Kommunen 
Dagens Lefkada kommune ble opprettet ved reformene av 2011 for lokalt selvstyre ved at syv tidligere kommuner ble slått sammen: Kallikratis-loven  (PDF), det greske justisdepartementet (gresk)
 Apollonioi
 Ellomenos
 Kalamos
 Karya
 Kastos
 Lefkada (by)
 Sfakiotes

Kommunen omfatter hele øya Lefkada og de to mindre øyene Kastos og Kalamos.

 Referanser 

 Eksterne lenker 

 Lefkada-prefekturet
 Lefkada, offisielt nettsted av den greske nasjonale turistforening


Kategori:De joniske øyer
Kategori:Øyer i Hellas